ત્યારપછી પ્રદીપભાઇએ ‘દીપનો ઉજાસ’.વિજયભાઇ શાહે “વા’લી સખી”,અને ચિમનભાઇ પટેલે “દિવાળી આવી ને ગઇ’પોતપોતાની કૃતિ વાંચી સંભળાવી. દિપકભાઇ ભટ્ટે તેમનાં સાત ચોપડી ભણેલા પણ સાહિત્યનાં રસિયા તેમના સ્વ. શાંતાબાના સાહિત્યિક સંભારણા વાગોળી, ક.મા.મુન્શીની નવલકથાને અને તેના પાત્રોને સવિશેષ યાદ કર્યા. તેમની એ વાતને વિનોદભાઇ અને હેમંતભાઇ ગજરાવાલાએ ટેકો આપ્યો. ક્યાંક ક્યાંક નવીન બેંકરે યથોચિત પોતાનો સૂર પૂરાવ્યો. હેમંતભાઇએ ઐતિહાસિક જૂના પાત્રો મંજરી,દ્રૌપદી, કુંતી,રાધા વગેરેનો પણ અછડતો ઉલ્લેખ કર્યો.તે પછી નવા ચહેરાઓમાંના એક શ્રીમતિ ગીતાબેન પંડ્યા પોતાના પુત્રનો કવિતા વિષેનો પ્રેમ અને તેને પ્રોત્સાહન આપતી પોતે રચેલી થોડી પંક્તિઓ આકર્ષક રીતે વાંચી સંભળાવી. બીજા એક નવા મહેમાન હતા શ્રી રુપલ વ્યાસ ( નાગર મંડળના પ્રમુખ ). તેમણે કવિ શ્રી સુરેન્દ્ર કડિયાની એક નોખા મિજાજની મઝાની ગઝલ “ ન એકો,ન દ્વિતીય‌મ્‍ ,ન તૃતીયમ્‍-ચતુર્થમ્‍” રજૂ કરી.ત્યારબાદ પ્રકાશભાઇ મજમુદારે “નયનને બંધ રાખીને” જાણીતી ગઝલ ગાઇ સંભળાવી.